google/wiki40b huggingface dataset:
बसंती बिष्ट

बसंती बिष्ट (जन्म : ) भारत की एक लोकगायिका हैं जो उत्तराखण्ड राज्य के घर-घर में गाए जाने वाले मां भगवती नंदा के जागरों के गायन के लिये प्रसिद्ध हैं। भारत सरकार ने 26 जनवरी 2017 को उन्हें पद्मश्री से विभूषित किया है।
गांव और पहाड़ में महिलाओं के मंच पर जागर गाने की परंपरा नहीं थी। मां ने उन्हें सिखाया था लेकिन बाकि कोई प्रोत्साहन नहीं मिला। वह गीत-संगीत में तो रुचि लेती लेकिन मंच पर जाकर गाने की उनकी हसरत सामाजिक वर्जनाओं के चलते पूरी नहीं हो सकी। शादी के बाद उनके पति ने उन्हें प्रोत्साहित तो किया लेकिन समाज इतनी जल्दी बदलाव के लिए तैयार नहीं था। इसी बीच करीब 32 वर्ष की आयु में वह अपने पति रणजीत सिंह के साथ पंजाब चली गईं।
पति ने उन्हें गुनगुनाते हुए सुना तो विधिवत रूप से सीखने की सलाह दी। पहले तो बसंती तैयार नहीं हुई लेकिन पति के जोर देने पर उन्होंने सीखने का फैसला किया। हारमोनियम संभाला और विधिवत रूप से सीखने लगी।
उत्तराखण्ड आन्दोलन के फलःस्वरुप मुजफ्फरनगर, खटीमा और मसूरी गोलीकांड की पीड़ा को बसंती बिष्ट ने गीत में पिरोया और राज्य आंदोलन में कूद पड़ी। अपने लिखे गीतों के जरिये वह लोगों से राज्य आंदोलन को सशक्त करने का आह्वान करती। राज्य आंदोलन के तमाम मंचों पर वह लोगों के साथ गीत गाती। इससे उन्हें मंच पर खड़े होने का हौसला मिला।
40 वर्ष की आयु में पहली बार वह गढ़वाल सभा के मंच देहरादून के परेड ग्राउंड में पर जागरों की एकल प्रस्तुति के लिए पहुंची। अपनी मखमली आवाज में जैसे ही उन्होंने मां नंदा का आह्वान किया पूरा मैदान तालियों की गड़गड़ाहट से गूंज उठा। दर्शकों को तालियों ने उन्हें जो ऊर्जा और उत्साह दिया, वह आज भी कायम है। उन्हें खुशी है कि उत्तराखंड के लोक संगीत को राष्ट्रीय स्तर पर सराहा गया है।बसंती बिष्ट ने मां नंदा के जागर को उन्होंने स्वरचित पुस्तक ‘नंदा के जागर- सुफल ह्वे जाया तुम्हारी जात्रा’ में संजोया है।
अंतर्राष्ट्रीय भारतीय फ़िल्म अकादमी

अंतर्राष्ट्रीय भारतीय फ़िल्म अकादमी एक संस्था है जो सब जगह हिन्दी फ़िल्म के विकास और प्रोत्साहन के लिये काम करती है।
इंदल देव मंदिर

भारत के छत्तीसगढ़ प्रांत में स्थित खरौद नगर के मध्य माझापारा में प्राचीन गढ़ से लगा अत्यंत प्राचीन ईंट से बना पश्चिमाभिमुख मूर्ति विहीन लेकिन मूर्तिकला से सुसज्जित इंदलदेव का मंदिर है। इंदल शब्द इंद्र का अपभ्रंश हैं अत: इसे इंद्रदेव कहना अधिक उपयुक्त है। इंद्रदेव शब्द का उल्लेख एक राजा के रूप में लक्ष्मणेश्वर मंदिर के सभा मंडप के दक्षिण दीवार पर लगे शिलालेख में मिलता है। इस मंदिर कर पश्चिमाभिमुख होना आश्चर्य की बात है। ३ कि. मी. की दूरी पर स्थित शिवरीनारायण में भी चंद्रचूड़ महादेव और केशवनारायण का मंदिर पश्चिमाभिमुख है। इस मंदिर के द्वार पर लक्ष्मणेश्वर मंदिर के प्रवेश द्वार की तरह गंगा और यमुना की मूर्ति स्थित है। द्वार के ऊपरी भाग में ब्रह्म, विष्णु और महेश की प्रतिमा स्थित है।
दीपावली मेला

नानकमत्ता साहिब ऐतिहासिक महत्व का सिक्खों का सुविख्यात धार्मिक स्थान होने के साथ-साथ यहाँ लगने वाला दीपावली का मेला भी इस क्षेत्र का विशालतम मेला माना जाता है। इसमे 5 से 10 लाख लोगों की भीड़ जमा होती है। गुरूद्वारा श्री नानकमत्ता साहिब उत्तराखण्ड के ऊधमसिंहनगर जिले में स्थित है। यह दिल्ली से 275 किमी दूर है तथा मुरादाबाद से 130 किमी दूर है। अन्तिम रेलवे स्टेशन रुद्रपुर-सिटी और छोटी लाइन का स्टेशन खटीमा या किच्छा है। यह रुद्रपुर-सिटी से 58 किमी, खटीमा से 16 किमी तथा किच्छा से 38 किमी है।
दस दिनों तक चलने वाले मेले का दीपावली से दो दिन पूर्व शुभारम्भ हो जाता है। तीन दिनों तक तो सिख-पन्थ से लोगों के द्वारा बड़े-बड़े दीवान आयोजित किये जाते हैं। जिनमें उच्च कोटि के धार्मिक व्याख्यानकर्ता तथा रागी अपने भजन-कीर्तन तथा व्याख्यान देते हैं। इसके बाद आदिवासी रानाथारू जनजाति के लोगों के साथ-साथ इस क्षेत्र के सभी धर्मों के लोग और दूर-दराज से आने वाले दर्शनार्थियों का ताँता लगा रहता है।
नानकमत्ता साहिब में आधुनिक सुविधाओं से युक्त 200 कमरों की एक सराय भी है। वह इस समय बिल्कुल भरी रहती है। इसके साथ ही मेलार्थियों के लिए अलग से टेण्ट लगाकर भी रहने की व्यवस्था गुरूद्वारा प्रबन्धक कमेटी, नानकमत्ता द्वारा की जाती है।
गुरू महाराज के दरबार साहिब में बारहों मास तीन स्थानों पर अनवरतरूप से लंगर चलता रहता है। इसलिए इस मेले में खाने का कोई होटल नहीं होता है। हाँ, चाट-मिष्ठान आदि की बहुत सी दुकाने होती हैं। सुबह से शाम और रात तक चलने वाले लंगर में लाखों लोग प्रतिदिन प्रसाद के रूप मे लंगर छकते हैं।
मेले की व्यवस्था सुचारूरूप से चलाने के लिए मेला-अवधि में यहाँ 24 घण्टे बाकायदा एक पुलिस कोतवाली अपना काम करती रहती है।
आज की तेजी से भागती हुई जिन्दगी में भी इस मेले में 3-4 अस्थायी टेण्ट टाकीज, 2-3 नाटक कम्पनियाँ, सरकस, 10-15 झूले, मौत का कुआँ और इन्द्र-जाल, काला-जादू आदि अनेकों मनोरंजन के साधन यहाँ पर होते हैं। वस्त्रों, खिलौनों और घरेलू सामानों की तो इस मेले में हजारों दूकानें होती हैं। इसके साथ ही यहाँ पर तलवारों, कृपाणों, भाला, बरछी और लाठी-डण्डों की भी सैकड़ों दूकानें सजी होतीं हैं।
सुल्तानज़ादा सबाहुद्दीन

प्रिंस सबाहत्तिन डी नेउशाटेल (जन्म: सुल्तानज़ादा महमद सबाहुद्दीन; 13 फरवरी 1879 इस्तांबुल में - 30 जून 1948, नेउशाटेल, स्विट्ज़रलैंड में) एक उस्मानी समाजशास्त्री और विचारक थे। 19वीं और शुरूआती 20वीं सदियों के दौरान उन्हें उस्मानिया साम्राज्य से निर्वासित किए गए क्योंकि वे लोकतंत्र की हिमायत में राजनीतिक गतिविधियों में शामिल थे। इसलिए राजकीय उस्मानी शाही ख़ानदान के नज़रिए से वे ख़तरनाक व्यक्तित्व थे।
उस्मानी शाही ख़ानदान के सदस्य होने के बावजूद वे युवा तुर्क आन्दोलन में शामिल थे। प्रिंस सबाहत्तिन इमाईल दुर्खीम के बड़े हामी होते हुए ने तुर्की में समाजशास्त्र की शुरूआती बुनियाद रखी। आगे चलकर उन्होंने 1902 में 'निजी उद्यम और विकेंद्रीकरण एसोसिएशन' (तुर्कीयाई : Teşebbüs-i Şahsi ve Adem-i Merkeziyet Cemiyeti) नामक संगठन की स्थापना की थी।
साक्षात

साक्षात का अर्थ प्रत्यक्षतः है।
लावारिस (1981 फ़िल्म)

संक्षेप

धनवान राजकुमार रणवीर सिंह (अमज़द ख़ान) प्रसिद्ध गायिका विद्या (राखी) के साथ गुप्त रूप से संबंध में रहता है। जब रणवीर को पता चलता है कि विद्या उसके बच्चे के साथ गर्भवती है, तो वह रिश्ता छोड़ दूर चला जाता है। बरबाद हुई विद्या एक बच्चे को जन्म देती है और उसका निधन हो जाता है, जिससे गंगू गनपत (श्रीराम लागू) नाम के एक शराबी द्वारा बच्चे की देखभाल की जाती है।
लड़का खराब माहौल में बड़ा होता है और उसका नाम एक आवारा कुत्ते के उपर हीरा रखा जाता है। हीरा एक शराब की दुकान में काम करता है और वो उससे खुश है; लेकिन उसकी गाढ़ी कमाई गंगू शराब पर उड़ा देता है। वह महेन्द्र सिंह (रंजीत)) के लिए काम करता है और मोहिनी (ज़ीनत अमान) से प्यार करता है, जो उसके लावारिस होने के कारण उससे कोई लेना-देना नहीं चाहती। इससे हीरा तंग होकर चला जाता है और अब अपने पिता के यहाँ नौकरी करने लगता है। लेकिन सवाल यह है कि जब वह अपने पिता से मिलेगा तो हीरा की क्या प्रतिक्रिया होगी और वह अपने पिता को कैसे पहचान पाएगा?
अजमेर

अजमेर राजस्थान प्रान्त में अजमेर जिला एवं मुख्य नगर है। यह अरावली पर्वत श्रेणी की तारागढ़ पहाड़ी की ढाल पर स्थित है। यह नगर सातवीं शताब्दी में अजयराज सिंह नामक एक चौहान राजा द्वारा बसाया गया था। इस नगर का मूल नाम 'अजयमेरु' था। सन् १३६५ में मेवाड़ के शासक, १५५६ में अकबर और १७७० से १८८० तक मेवाड़ तथा मारवाड़ के अनेक शासकों द्वारा शासित होकर अंत में १८८१ में यह अंग्रेजों के आधिपत्य में चला गया।
अजमेर में कई दर्शनीय स्थल हैं जैसे दरगाह शरीफ के पवित्र सूफी मंदिर, सभी धर्मों के लोगों के लिए एक तीर्थ स्थल है। 1236 ईस्वी में निर्मित, तीर्थस्थल ख्वाजा मोइन-उद दीन चिश्ती, एक प्रसिद्ध फारसी सुफी संत को समर्पित है। एक बार दरगाह के अंदर, फूलों और धूप की छड़ की गंध को खत्म हो जाता है और आध्यात्मिक आनंद की भावना पैदा होती है। सुंदर 12 वीं सदी की कृत्रिम झील आना सागर एक और पसंदीदा पर्यटन स्थल है।
अजमेर के खड़े हुए शहर की रख-रखाव दुनिया में सबसे पुराना पहाड़ी किलों में से एक है – तारगढ़ किला जो चौहान राजवंश की सीट थी। अजमेर जैन मंदिर (जो सोनजी की नसीयन के नाम से भी जाना जाता है) अजमेर में एक और पर्यटन स्थल है।
बाध्यकारी संचय

बाध्यकारी संचय (Compulsive hoarding) या संचय विकार (hoarding disorder) व्यवहार सम्बन्धी एक विकार है जिसमें व्यक्ति अत्यधिक वस्तुएँ प्राप्त करके अपने पास रखने की प्रवृत्ति रखता है तथा उन वस्तुओं को त्यागने में असमर्थ या अनिच्छुक होता है।
हाटकेश्वर महादेव मंदिर

हाटकेश्वर मन्दिर - .......गुजरात के पुरा ग्रंथो में उल्लेख मिलता है कि वडनगर (चमत्कारपूर) की भूमि राजा द्वारा आभार -चिह्न के रूप में नागरो को भेंट किया था। राजा को एक हिरन को मारकर स्वयम व् अपने पुत्रो को खिलने कर्ण गल्य्त्व मुनि द्वारा एक अभिशाप के कारण जो श्वेत कुश्त हो गया राजा ने नागर सभा से करुना की याचना की, कृनाव्र्ट धरी नागर ने rajaके कष्टों का जड़ी बूटियों और प्राकृतिक दवाओं ...के अपने ज्ञान की मदद से इलाज किया गया। राजा चमत्कारपूर (देश जहाँ वडनगर स्थित है) देश नागरो को दान में देना चाह, परन्तु अपनी करुना का मूल्य न लगाने के कर्ण राजा का इनाम स्वीकार नहीं किया ! नागर ब्राह्मण के 72 परिवार उच्च सिद्धांतों, के थे जिन्होंने दान स्वीकार नहीं किया राजा चमत्कार की रानी से अनुनय के बाद छह परिवारों ने उपहार स्वीकार कर लिया, परन्तु 66 परिवार जिन्होंने रजा का उपहार स्वीकार नहीं किया अपना देश त्याग चले गए और उनके वंशज साठ गाडियों में अपना कुनबा लेकर चले थे इसीसे सठोत्रा गोत्र के कहलाये ! आज भी वे अपने त्याग ओर आदर्शो के कारण श्रद्धेय हैं। ! एक अन्य किवदन्...ती जो की नागर समाज के तीर्थ पुरोहितो की पोथी के अनुसार यह है कि गुजरात के तत्कालीन नवाब नासिर-उद-दीन (महमूद शाह) ई.स. 1537- 1554 के लगभग धर्म परिवर्तन, मुस्लिम वंश में कन्या देना एवं जागीर और सरकारी कामकाज में गैर मुस्लिमों की बेदखली से क्षुब्ध हो गुजरात छोड़ कर मालवा और राजस्थान की और पलायन किया,
साठ बैलगाड़ी में अपना सब कुछ वही छोड़ रात ही रात एकसाथ पलायन करने से साठोत्रा कहलाये ! कहते हैं यात्रा में एक दिन जिस स्थान से मालवा और राजस्थान के दोराहे पर कन्थाल और कालीसिंध के तट पर जिस बैलगाड़ी में अपने साथ अपने इष्ट व् कुलदेव भगवान हाटकेश्वर का चलायमान शिवलिंग स्वरूप (जिसे वडनगर के प्राचीन व् स्वयम्भू हाटकेश्वर मंदिर में उत्सव एवं शोभायात्राओ में नगर में निकला जाता था) को रात्रि विश्राम के बाद प्रात: सभी चलने को उद्यत हुए तो जिस बैलगाड़ी में भगवान हाटकेश्वर मुर्तिस्वरूप विराजमान थे बहुत कोशिश के बाद भी आगे नहीं चला पाए, प्रभु की इच्छा जान सभी नागर जन वही अपने इष्ट देव की पूजन करने लगे! संयोगवश उसी रात महाराणा उदयसिंग को स्वप्न में भगवान हाटकेश्वर के दर्शन हुए और आज्ञा दी की तुम्हारे राज्य की सीमा पर मेरे प्रिय जन भूखे है जाकर उन ब्रहामणों को अन्न आदि दो, महाराणा ने तुरंत अपने स्थानीय प्रतिनिधि को सूचित किया, जब महाराणा उदयसिंग के प्रतिनिधी ने अपने दूतो को आज्ञा दी ओर उन्होंने नागर जनों को भोजन अन्न व् गाये देना चाहा तो उन सभी ने कहा जब तक हमारे इष्ट देव को स्थापित नहीं कर देते तब तक अन्न नहीं लेंगे, जब महाराणा उदयसिंग को पता लगा तो उन्होंने सभी नागर को राजभटट की उपाधी दी!तथा राजपुरोहित को भेज कर सोयत कलां में शिवलिंग स्थापित करवाकर गो, भूमि और भोजन आदि की व्यवस्था की ! प्रति वर्ष हाटकेश्वर जयंती पर इसी स्थान पर सभी एकत्र होकर परस्पर मिलेंगे ऐसा विमर्श कर तथा यहाँ मन्दिर स्थान पर एक स्वजन को पूजन में नियुक्त कर, यही से सभी नागर जन अपनी अपनी आजीविका की तलाश में आगे बढ़े, आज उन्ही पुण्य श्लोक पूर्वजो और अपने इष्ट व् कुलदेव भगवान हाटकेश्वर की कृपा से आज हम सब पूर्णत:कुशल मंगल है! भगवान् हाटकेश्वर सदा अपनी करूणा कृपा हम सब पर बनाये रखें!
चित्र:Https://commons.wikimedia.org/wiki/File:Kandariyā Mahādeva temple 03.jpg महादेव मंदिर
पैट्रिशिया नील

जीवन वृत्त

अपनी अदाओं से दर्शकों के दिलों पर राज करने वाली अभिनेत्री पेट्रीशिया का जीवन संघर्षो से भरा था। उनका विवाह लेखक रोएल्ड घाल के साथ हुआ था। तीस साल के वैवाहिक जीवन के बाद पति द्वारा दूसरा विवाह कर लेने पर दोनों अलग हो गए थे। भारी आवाज वाली इस अभिनेत्री को उनकी फिल्म "हुड" के लिए वर्ष 1963 में ऑस्कर पुरस्कार से नवाजा गया था। अपनी जीवनी में पेट्रीसिया ने लिखा है कि टूटे हुऎ दिल के साथ जिंदा रहना मुश्किल है। पुत्री ओलीविया की मौत, चार महीने के पुत्र का कार से एक्सीडेंट होना, तीन बार दिल का दौरा पड़ना, पति से अलग होना कुछ ऎसी घटनाएं हैं जिन्होंने मुझे काफी विचलित किया लेकिन सब भूल कर मैंने अपने आप को फिल्मों में व्यस्त रखा। 84 वर्ष की अवस्था में ९ अगस्त २०१० को उनकी कैंसर से मृत्यु हो गई।
प्रगतिशील त्रयी

स्वतंत्रता के पश्चात हिन्दी साहित्य में जिन नई विचारधाराओं का जन्म हुआ उसमें प्रगतिशील विचारधारा प्रमुख थी। नागार्जुन, शमशेर और त्रिलोचन इस विचारधारा के प्रतिनिधि कवि माने जाते हैं। इन तीनों को प्रगतिशील त्रयी के नाम से संबोधित किया जाता है।
देवल‍

देवल अथवा देओल एक जाट गोत्र है।
भौतिक शास्त्र

चिरसम्मत भौतिकी (क्लासिकल फिजिक्स)

भौतिकी को मोटे रूप से दो भागों में विभाजित किया जा सकता है। १९०० ईस्वी से पूर्व जो भौतिक ज्ञान अर्जित किया गया था और तत्संबंधी जो नियम तथा सिद्धांत प्रतिपादित किए गए थे, उनका समावेश चिरसम्मत भौतिकी में किया गया। उस समय की विचारधारा के प्रेरणास्त्रोत गैलिलियो (१५६४-१६४२ ईस्वीं) तथा न्यूटन (१६४२-१७२७) थे। चिरसम्मत भौतिकी को मुख्यत: यांत्रिकी (मिकैनिक्स), ध्वनिकी (अकौस्टिक्स), ऊष्मा, विद्युतचुंबकत्व और प्रकाशिकी (ऑप्टिक्स) में विभाजित किया जाता है। ये शाखायें इंजीनियरिंग तथा शिल्प विज्ञान की आधारशिलायें हैं और भौतिकी की प्रारंभिक शिक्षा इनसे ही शुरू की जाती है

आधुनिक भौतिकी

१९०० ईस्वी के पश्चात अनेक क्रांतिकारी तथ्य ज्ञात हुए, जिनको चिरसम्मति भौतिकी के ढाँचे में बैठाना कठिन है। इन नये तथ्यों के अध्ययन करने और उनकी गुत्थियों को सुलझाने में भौतिकी की जिस शाखा की उत्पत्ति हुई, उसको आधुनिक भौतिकी कहते हैं। आधुनिक भौतिकी का द्रव्यसंरचना से सीधा संबंध है। अणुपरमाणु, केंद्रक (न्युक्लियस) तथा मूल कण इनके मुख्य विषय हैं। भौतिकी की इस नवीन शाखा ने वैज्ञानिक विचारधारा को नवीन और क्रांतिकारी मोड़ दिया है तथा इससे समाजिक विज्ञान और दर्शनशास्त्र भी महत्वपूर्ण रूप से प्रभावित हुए हैं। 'currently solid state physics is known as modern physics where we reads about construction and energy of material. There are some other branches but Electronics is the latest.'
वर्तमान मे इलेक्तट्रोनिक्स बिषय एक केन्द्र बिन्दु माना जा रहा है जिसके सहारे समूचा विश्व चलायमान है!
२०४२ ईसा पूर्व

२०४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जुआ

जुआ (gambling) एक अति प्राचीन खेल है। भारत में जुए का खेल अक्षक्रीड़ा या अक्षद्यूत के नाम से विख्यात है। वेद के समय से लेकर आज तक यह भारतीयों का अत्यंत लोकप्रिय खेल रहा है। ऋग्वेद के एक प्रख्यात सूक्त (10। 34) में कितव (जुआड़ी) अपनी दुर्दशा का रोचक चित्र खींचता है कि जुए में हार जाने के कारण उसकी भार्या तक उसे नहीं पूछती, दूसरों की बात ही क्या? वह स्वयं शिक्षा देता है- अक्षैर्मा दीव्यः कृषिमित् कृषस्व (ऋ. 10। 34। 13)। महाभारत जैसा प्रलयंकारी युद्ध भी अक्षक्रीड़ा के परिणामस्वरूप ही हुआ। पाणिनि की अष्टाध्यायी तथा काशिका के अनुशीलन से अक्षक्रीड़ा के स्वरूप का पूरा परिचय मिलता है। पाणिनि उसे आक्षिक कहते हैं। (अष्टा. 4। 4। 2)। पतंजलि ने सिद्धहस्त द्यूतकर के लिए अक्षकितव या अक्षधूर्त शब्दों का प्रयोग किया है।
वैदिक काल में द्यूत की साधन सामग्री का निश्चित परिचय नहीं मिलता, परंतु पाणिनी के समय (पंचम शती ई. पू.) में यह खेल अक्ष तथा शलाका से खेला जाता था। कौटिल्य के अर्थशास्त्र का कथन है कि द्यूताध्यक्ष का यह काम है कि वह जुआड़ियों को राज्य की ओर से खेलने के लिए अक्ष और शलाका दिया करे (3। 20)। किसी प्राचीन काल में अक्ष से तात्पर्य बहेड़ा (बिभीतक) के बीज से था। परंतु पाणिनि काल में अक्ष चौकनी गोटी और शलाका आयताकार गोटी होती थी। इन गोटियों की संख्या पाँच होती थी, ऐसा अनुमान तैत्तिरीय ब्राह्मण (1। 7। 10) तथा अष्टाध्यायी से भलीभाँति लगाया जा सकता है। ब्राह्मणों के ग्रंथों में इनके नाम भी पाँच थे- अक्षराज, कृत, त्रेता, द्वापर तथा कलि। काशिका इसी कारण इस खेल को पंचिका द्यूत के नाम से पुकारती है (अष्टा. 2। 1। 10 पर वृत्ति)। पाणिनि के अक्षशलाका संख्याः परिणा (2। 1। 10) सूत्र में उन दशाओं का उल्लेख है जिनमें गोटी फेंकने वाले की हार होती थी और इस स्थिति की सूचना के लिए अक्षपरि, शलाकापरि, एकपरि, द्विपरि, त्रिपरि तथा चतुष्परि पदों का प्रयोग संस्कृत में किया जाता था।
काशिका के वर्णन में स्पष्ट है कि यदि उपर्युक्त पाँचों गोटियाँ चित्त गिरें या पट्ट गिरें, तो दोनों अवस्थाओं में गोटी फेंकने वाले की जीत होती थी (यत्र यदा सर्वे उत्तान पतन्ति अवाच्यो वा, तदा पातयिता जयति। तस्यैवास्य विद्यातोन्यथा पाते जायते- काशिका 2। 1। 10 पर)। अर्थात् यदि एक गोटी अन्य गोटियों की अवस्था से भिन्न होकर चित्त या पट्ट पड़े, तो हार होती थी और इसके लिए एकपरि शब्द प्रयुक्त होते थे। इसी प्रकार दो गोटियों से होने वाली हार को द्विपरि तीन से त्रिपरि तथा चार की हार को चतुष्परि कहते थे। जीतने का दाँव कृत और हारने का दाँव कलि कहलाता था। बौद्ध ग्रंथों में भी कृत तथा कलि का यह विरोध संकेतित किया गया है (कलि हि धीरानं, कटं मुगानं)।
जुए में बाजी भी लगाई जाती है और इस द्रव्य के लिए पाणिनि ने ग्लह शब्द की सिद्धि मानी है (अक्षे षु ग्लहः, अष्टा. 3। 3। 70)। महाभारत के प्रख्यात जुआड़ी शकुनि का यह कहना ठीक ही है कि बाजी लगाने के कारण ही जुआ लोगों में इतना बदनाम है। महाभारत, अर्थशास्त्र आदि ग्रंथों से पता चलता है कि जुआ सभा में खेला जाता था। स्मृति ग्रंथों में जुआ खेलने के नियमों का पूरा परिचय दिया गया है। अर्थशास्त्र के अनुसार जुआड़ी को अपने खेल के लिए राज्य को द्रव्य देना पड़ता था। बाजी लगाए गए धन का पाँच प्रतिशत राज्य को कर के रूप में प्राप्त होता था। पंचम शती में उज्जयिनी में इसके विपुल प्रचार की सूचना मृच्छकटिक नाटक से हमें उपलब्ध होती है।
विद्या भास्कर

विद्या भास्कर (28 जून 1913–19 दिसम्बर 1984) हिन्दी भाषा के प्रसिद्ध पत्रकार और सामाजिक कार्यकर्ता थे।
ज्ञानेन्द्रियाँ

ज्ञानेन्द्रियाँ मनुष्य के वे अंग है जो देखने, सुनने, महसूस करने, स्वाद-ताप-रंग अदि का पता लगाते हैं। मानव शरीर में त्वचा, आँख, कान, नाक और जिव्हा आदि पाँच प्रकार की ज्ञानेन्द्रियाँ होती है। त्वचा महसूस करने का, आँखे देखने का, कान सुनने का, नाक गंध का पता लगाने का और जिह्वा स्वाद को परखने का काम करती है।
साउथ एशियन फेडरेशन ऑफ एकाउंटेंट्स

साउथ एशियन फेडरेशन ऑफ एकाउंटेंट्स (एसएएफए/SAFA) आठ देशों के दक्षिण एशियाई क्षेत्रीय सहयोग संगठन (सार्क) क्षेत्र में पेशेवर लेखांकन निकायों का मंच है।
यह लेखांकन मानकों और प्रथाओं के सुसंगतता को बढ़ावा देने के माध्यम से सार्वजनिक हित में और क्षेत्र के व्यापक आर्थिक विकास के लिए काम करता है।यह 1 9 84 में स्थापित किया गया था। संगठन की रणनीति नए मानकों का निर्माण नहीं है, बल्कि आम ज्ञान के निर्माण और अंतर्राष्ट्रीय लेखा मानकों (आईएएस, जो क्षेत्रीय / राष्ट्रीय विविधता को समायोजित करता है) को अपनाने के द्वारा सामंजस्य को बढ़ावा देना है।
साफा के पूर्व अध्यक्षों में जमाल उदीन अहमद शामिल हैं।
सायबरस्पेस

सायबरस्पेस (Cyberspace) संगणक नेटवर्क द्वारा जुड़कर आपसी सम्पर्क से बनने वाले वातावरण को कहते हैं। यह शब्द १९९० के दशक में लोकप्रिय हुआ जब इंटरनेट तेज़ी से बढ़ रहा था और उस से उत्पन्न होने वाली परिस्थितियों और सामाजिक व मानसिक परिघटनाओं के लिए एक संक्षिप्त शब्द की आवश्यकता हुई। कई समीक्षकों का मानना है कि उभरती हुई कृत्रिम वास्तविकता (आर्टिफ़िशल रिऐलिटी) से सम्बन्धित प्रौद्योगिकियाँ सायबरवातावरण में एक बड़ा बढ़ावा करेंगी।
सेबिया गिरजाघर

इतिहास

सेबिया गिरजाघर को शहर की अमीरी दिखाने के लिए बनाया गया था क्योंकि यह नगर एक विशेष व्यापार केन्द्र के रूप में उभरा था। यह परिवर्तन 1248 के रीकाँगक्वेस्टा (Reconquista) के पश्चात हुआ था। जुलाई 1401 में इस गिरजाघर के निर्माण का निर्णय लिया गया था। एक स्थानीय मान्यता के अनुसार गिरजाघर वालों ने कहा था: Hagamos una Iglesia tan hermosa y tan grandiosa que los que la vieren labrada nos tengan por locos" ("हम तो एक ऐसा गिरजाघर का निर्माण करते हैं जिसे देखकर लोग हमें पागल कहेंगे। ") 
सेबिया गिरजाघर का निर्माण 1402 में शुरू हुआ और 1506 तक जारी रहा। पल्ली के पादरी ने अपना आधा वेतन वास्तुकार, कलाकार, काँच के कारीगर, राजमिस्त्री, शिल्पकार और मज़दूर और अन्य खर्चों के भुगतान करने के दे दिया था। 
निर्माण समाप्त होने के पाँंच साल के बाद, 1511 में गुंबद ढह गई और गिरजाघर पर काम फिर से प्रारंभ हुआ था। दुर्भाग्य से सेबिया गिरजाघर का गुंबद फिर से 1888 में भूकम्प के कारण यह गुंबद ध्वस्त हो गया था। इसी कारण से काम फिर से शुरू हुआ और 1903 तक जारी रहा।  
सेबिया गिरजाघर के निर्माणकारियों ने कुछ कॉलम और अन्य तत्व एक प्राचीन मस्जिद से ली थी जिनमें मस्जिद का एक मीनार भी शामिल है जिसे घण्टा घर का रूप दिया गया था। इसे आज ला गिराल्दा का नाम दिया गया है। यह इस शहर का सबसे प्रसिद्ध चिन्ह है।
एथलीट

अवलोकन

"एथलीट" शब्द, यूनानी : άθλητὴς का एक रोमानीकरण है    , एथलीट, एक प्रतियोगिता में भाग लेने वाले; orλοἄθ, áthlos, या νλον, áthlon, एक प्रतियोगिता या करतब से। वेबस्टर थर्ड अनब्रिजीड डिक्शनरी (1960) के अनुसार "स्पोर्ट्समैन" की प्राथमिक परिभाषा यह है, "एक ऐसा व्यक्ति जो खेलों में सक्रिय है: जैसा कि (क): वह जो खेल के क्षेत्र में और विशेष रूप से शिकार या मछली पकड़ने में संलग्न है।" आइसोटोनिक व्यायाम में शामिल एथलीटों में बढ़े हुए बाएं वेंट्रिकुलर अंत-डायस्टोलिक और उदास होने की संभावना कम होती है। उनकी ज़ोरदार शारीरिक गतिविधियों के कारण, एथलीटों को मालिश सैलून की यात्रा करने और मालिश करने वालों और मालिश करने वालों की सेवाओं के लिए भुगतान करने की सामान्य आबादी की तुलना में कहीं अधिक संभावना है। एथलीट जिनके स्पोर्ट एस्प्रेसस ताकत से अधिक धीरज रखते हैं, उनमें आमतौर पर अन्य एथलीटों की तुलना में कम कैलोरी होती है।
की-फाईल

कंप्युटर के संदर्भ में की-फाइल वह फाइल होती है जिसमें एन्क्रिप्टेड या लाइसेंस कुंजी होती है।
आमतौर पर इसका उपयोग सिक्योर्ड सोकेट लेयर (SSL) चालित वेब सर्वर सॉफ्टवेयर पर होता है। सर्वर-विशेष की (कुंजी) विश्वस्त अधिकारियों द्वारा जारी की जाती है जिसका विलय की-फाइल और विश्वसनीय रूट प्रमाणपत्रों के साथ कर दिया जाता है। इस विधि से की (कुंजी) को बिना सॉफ्टवेयर रिकंपाइल करे या सर्वर को बिना पुनः आरंभ (रिबू) करे अद्यतन किया जा सकता है।
एक की-फाइल आमतौर पर एक सार्वजनिक कुंजी ढांचे (पब्लिक की इन्फ्रास्ट्रक्चर् (PKI)) का भाग होती है।
कुछ अनुप्रयोग की-फाइल का उपयोग लाईसेंसिंग जानकारी रखने के लिये करते हैं, जिसकी समय समय मुद्रा और अनुपालन सुनिश्चित करने के लिए समीक्षा की जाती है। अन्य अनुप्रयोगों में उपयोगकर्ता कई सेवा-विशेष सुरक्षा सेटिंग्स का एक स्थान पर विलय कर सकते हैं (उदाहरण के लिए एप्पल कंप्यूटर के मैक ओएस एक्स के बाद के संस्करणों में कीचेन)।
खंडा (सिख चिन्ह)

खंडा चिन्ह(पंजाबी: ਖੰਡਾ) एक सिख धार्मिक, सांस्कृतिक, एवं ऐतिहासिक चिन्ह है जो कई सिख, धर्म एव वष्वदर्षण, सिद्धांतों को ज़ाहिर रूप से दर्शाता है। यह "देगो-तेगो-फ़तेह" के सिद्धान्त का प्रतीक है एवं इसे चिन्हात्मक रूप में पेश करता है। यह सिखों का फ़ौजी निशान भी है, विशिष्ट रूप से, इसे निशान साहब(सिखों का धार्मिक ध्वज) के केंद्र में देखा जा सकता है। इसमें चार शस्त्र अंकित होते हैं: एक खंडा, दो किर्पन और एक चक्र। खंडा की एक वेशेष पहचान यह भी है कि वह धार्मिक सिद्धांतों के साथ-साथ शक्ती एवं सैन्य-ताक़त का भी प्रतीक है। इसी लिये इसे खाल्सा, सिख मिस्लें एवं सिख साम्राज्य के सैन्यध्वजों में भी इसे प्रदर्षित किया जाता था। एक दोधारी खंडे(तलवार) को निशान साहब ध्वज में ध्वजडंड के कलश(ध्वजकलश) की तरह भी इस्तमाल किया जाता है।

प्रदर्शन

इस चिन्ह को अकसर व्यक्तिगत वाहनों पर, कपड़ों पर और अन्य व्यक्तिगत वस्तुओं पर अंकित किया जाता है, एवं इसे प्रचलित रूप से पेंडन्ट के रूप में भी पहना जाता है। खंडा चिन्ह को अक्सर लोग ईरान के ध्वज पर बने निशान से उलझा देते हैं, जबकी इन चिन्हों का आपस् में कोई मेल नहीं है। यूनिकोड लीप्यावली में स्थानांक U+262C(☬) पर खंडा चिन्ह मौजूद है।
धूमन

धूमन (धुँवा करना / Fumigation) कीटों को नियंत्रित करने की एक प्रणाली है। इस प्रणाली में किसी क्षेत्र को पूर्णतः गैसीय कीटनाशक (fumigants) से भर दिया जाता है जिसके विषाक्त प्रभाव से कीट नष्ट हो जाते हैं। धूमन का प्रयोग भवनों के अन्दर, जमीन पर, अनाज आदि में किया जाता है।
शोला और शबनम (1992 फ़िल्म)

संक्षेप

काली बाबा का घमंडी और बिगड़ा हुआ भाई, बाली अपने कुछ साथियों के साथ सेना में भर्ती होने जाता है, जिसमें उसका साथ ट्रेनर इंदर मोहन लहठी देता है। जब वो पहली बार दिव्या थापा से मिलता है, तो उसके हाथों उसकी पिटाई हो जाती है, जिसके बाद वो किसी भी तरह उससे शादी करने की सोचता है। वहीं दिव्या को करन से प्यार हो जाता है और वो दोनों एक दूसरे से शादी करना चाहते हैं। पर काली बाबा और उसके गुंडों के साथ साथ दिव्या के पुलिस कमिश्नर पिता, यशपाल थापा उन्हें एक होना नहीं देना चाहते।
जुगनी चली जलंधर

कहानी

यह कहानी जुगनी नाम की एक लड़की जुगनी भल्ला पर आधारित है जो अपने पढ़ाई की सच्चाई छुपाती है। इसका वास्तविक नाम डॉ॰ जसमीत लांबा रहता है पर वह सभी को अपना परिचय जुगनी भल्ला के नाम से देती है। परंतु अंत में सभी को सच्चाई का पता लग जाता है और इसके साथ कहानी समाप्त हो जाती है।
सुन्दरवन

सुंदरवन या सुंदरबोन भारत तथा बांग्लादेश में स्थित विश्व का सबसे बड़ा नदी डेल्टा है। यहां के नरभक्षी बाघ 'बंगाल टाइगर' के नाम से विश्व भर में प्रसिद्ध हैं। मै
माइमझुवा

माइमझुवा नेपालके मेची अंचलके इलाम जिलाकी एक गाँव विकास समिति है।
१४१७ ईसा पूर्व

१४१७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४१७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२७२१ ईसा पूर्व

२७२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।